देश के चहुँमुखी विकास हेतु केंद्र सरकार को वास्तु की मदद लेने में नहीं हिचकिचाना चाहिए। अगर चंद्रबाबू नायडू अपनी पार्टी को विजयी बनाने के लिए चुनावों के पूर्व अपने पार्टी कार्यालय को वास्तु सम्मत बना सकते हैं, तेलंगाना के नवनिर्वाचित मुख्यमंत्री चंद्रशेखर राव दीर्घावधि तक मुख्यमंत्री की कुर्सी पर कायम रहने के लिए सरकारी बंगले को वास्तु सम्मत कर सकते हैं, तो फिर देश को उन्नति के शिखर पर ले जाने का वादा कर सत्ता में आये प्रधानमंत्री नरेन्द्र मोदी देश के विकास के लिए वास्तु के इस सूत्र का प्रयोग क्यों नहीं कर सकते?